**Zámer národného projektu[[1]](#footnote-1)**

**Názov národného projektu (ďalej aj „NP“): Rozšírenie pilotného projektu SmartHUB na ďalšie pracoviská MV SR**

**Budúci žiadateľ**[[2]](#footnote-2)**: Ministerstvo vnútra SR**

**Poskytovateľ: Ministerstvo investícií, regionálneho rozvoja a informatizácie SR**

**Partner, ktorý sa bude zúčastňovať na implementácii aktivít NP (ak je to relevantné)**

|  |  |
| --- | --- |
| Obchodné meno/názov |  |
| Právna forma |  |
| Sídlo |  |
| IČO |  |
| Zdôvodnenie potreby partnera NP |  |
| Kritériá pre výber partnera[[3]](#footnote-3) |  |
| Má partner jedinečné postavenie na implementáciu týchto aktivít?  Ak áno, na akom základe? |  |

*V prípade viacerých partnerov, doplňte údaje za každého partnera.*

Sumárne informácie o národnom projekte

|  |  |
| --- | --- |
| Celkové oprávnené výdavky NP (v EUR) | 3 826 448 € |
| Miesto realizácie projektu (na úrovni kraja, resp. celá SR) | Celá SR |
| Identifikácia hlavných cieľových skupín (ak je to relevantné) | Ministerstvo vnútra SR  Obyvatelia SR |
| Projekt so špecifickým určením pre marginalizované rómske komunity[[4]](#footnote-4) | nie |

Začlenenie národného projektu v štruktúre Programu Slovensko 2021 *–* 2027[[5]](#footnote-5)

|  |  |
| --- | --- |
| Cieľ politiky súdržnosti[[6]](#footnote-6) | 1 Konkurencieschopnejšia a inteligentnejšia Európa vďaka presadzovaniu inovatívnej a inteligentnej transformácie hospodárstva a regionálnej prepojenosti IKT |
| Priorita | 1P1 Veda, výskum a inovácie |
|  | RSO1.2 Využívanie prínosov digitalizácie pre občanov, podniky, výskumné organizácie a orgány verejnej správy |
| Opatrenie (ak je to relevantné) | 1.2.1 Podpora v oblasti informatizácie a digitálnej transformácie |
| Súvisiace typy akcií[[7]](#footnote-7) | Zavádzanie optimalizovaných a automatizovaných procesov vrátane využitia low-code platforiem pri zavádzaní európskej a národnej legislatívy |

**Zákonné požiadavky (§ 23 ods. 3 zákona č. 121/2022 Z. z.)**

1. **Dôvod určenia prijímateľa národného projektu[[8]](#footnote-8)**

*Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkazom na Program Slovensko 2021 – 2027, v ktorom je priamo uvedený prijímateľ; odkazom na platné predpisy, podľa ktorých má prijímateľ osobitné, jedinečné/unikátne kompetencie na implementáciu aktivít NP priamo zo zákona; odkazom na národnú stratégiu, ktorá odôvodňuje jedinečnosť prijímateľa NP a pod.).*

**Ministerstvo vnútra SR je** podľa zákona č. 575/2001 Z. z. o organizácii činnosti vlády a organizácii ústrednej štátnej správy **ústredným orgánom štátnej správy pre** **občianske preukazy, cestovné doklady a oprávnenia na vedenie motorových vozidiel** a ďalšie oblasti pôsobnosti. Ministerstvo vnútra SR zabezpečuje činnosti pri vydávaní občianskych preukazov podľa zákona č. 395/2019 Z. z. o občianskych preukazoch a o zmene a doplnení niektorých zákonov, cestovných dokladov podľa zákona č. 647/2007 Z. z. o cestovných dokladoch a o zmene a doplnení niektorých zákonov a vodičských preukazov podľa zákona č. 8/2009 Z. z. o cestnej premávke a o zmene a doplnení niektorých zákonov. SmartHUB pracoviská sú používané na oddeleniach dokladov Policajného zboru za účelom plnenia povinností zo spomenutých zákonov. Z uvedeného vyplýva, že aktivity národného projektu musí realizovať Ministerstvo vnútra SR.

1. **Odôvodnenie využitia národného projektu**

*Vysvetlite, prečo je nevyhnutné realizovať NP, prípadne ako budú využité výstupy projektu.*

Policajný zbor na úseku dokladov a evidencií prijíma žiadosti o vydanie občianskeho preukazu, vodičského preukazu, cestovného dokladu a vydáva vyhotovené doklady. Za týmto účelom je na oddeleniach dokladov používané integrované riešenie pre zber osobných a biometrických údajov občanov, ktoré slúžia na výrobu spomenutých dokladov pre občanov.

Riešenie je plne integrované na ďalšie interné systémy Ministerstva vnútra SR, na externé systémy verejnej správy ako aj externé medzinárodné systémy. Ide o unikátne hardvérové a softvérové riešenie, ktoré bolo vytvorené tak, aby zohľadňovalo nielen komplexné medzinárodné štandardy a predpisy súvisiace s vydávaním elektronických biometrických identifikačných dokladov, ale aj požiadavky zákonov platných v Slovenskej republike.

Hlavným problémom integrovaného riešenia sú zastaralé pracovné stanice a periférne zariadenia na jednotlivých oddeleniach dokladov, ktoré sú prevádzkované na nepodporovanom operačnom systéme Windows XP s prehliadačom Internet Explorer 6+. Pri zlyhaní periférneho zariadenia, nie je možná jeho oprava ani výmena, nakoľko pre nové periférne zariadenia neexistujú ovládače pre zastaralý operačný systém. Z tohto dôvodu je postupný nedostatok periférnych zariadení a niektoré pracoviská na oddeleniach dokladov sú neobsadené zamestnancom a nie je možné na danom pracovisku poskytovať služby občanom.

V roku 2019 bolo preto začaté pilotné riešenie, ktorého cieľom bola analýza a vývoj abstrakcie zariadenia na snímanie tváre a analýza a vývoj abstrakcie ostatných periférií. Cieľom tohto pilotného projektu bolo zabezpečenie rozhrania medzi pracovnou stanicou a biometrickými periférnymi zariadeniami, aby ich bolo možné použiť aj v prípade pracovnej stanice, ktorá je prevádzkovaná na nepodporovanom operačnom systéme. Tieto požiadavky boli vyriešené nasadením zariadenia SmartHUB. Po úspešnom overení pilotného riešenia boli v roku 2021 obstarané SmartHUB pracoviská v počte 100 ks pre oddelenia dokladov Policajného zboru a následne v roku 2022 ďalšie v počte 40 ks pre oddelenia cudzineckej polície Policajného zboru.

Cieľom národného projektu je rozšírenie SmartHUB a výmena zastaralých periférnych zariadení na všetkých pracoviskách oddelení dokladov Okresných riaditeľstiev Policajného zboru.

1. **Odôvodnenie vylúčenia výberu projektu prostredníctvom výzvy** (prostredníctvom „súťažného postupu“)

*Zdôvodnite, prečo je vhodnejšie realizovať NP ako vyhlásiť výzvu (napr. porovnanie s realizáciou prostredníctvom projektu realizovaného na základe výzvy vzhľadom na efektívnejší spôsob napĺňania cieľov Programu Slovensko 2021 – 2027, efektívnejšie a hospodárnejšie využitie finančných prostriedkov, efektívnosť služby poskytovanej cieľovej skupine, zabezpečenie štandardov kvality a pod.).*

Predmetom projektu je vyriešenie problémového stavu, kedy nastáva riziko výpadku pri prijímaní žiadostí a vydávaní dokladov a môže dôjsť k celkovému zastaveniu poskytovania služieb. Tieto problémy súvisia s technologicky a morálne zastaralou hardvérovou a softvérovou infraštruktúrou, kde viaceré komponenty sú za hranicou životnosti.

1. **Odôvodnenie rozhodnutia nezapojiť partnerov do implementácie aktivít**

*Ak nezapojíte do implementácie aktivít NP niektorého z partnerov podľa článku 8 nariadenia o spoločných ustanoveniach[[9]](#footnote-9), zdôvodnite ich nezapojenie. V prípade, ak žiadateľ spolupracoval s partnermi už pri príprave zámeru NP aj s partnermi, uvedie informáciu o ich zapojení v tejto časti.*

*Konkrétne ide o:*

* *regionálne, miestne, mestské a ostatné orgány verejnej správy;*
* *hospodárskych a sociálnych partnerov;*
* *občiansku spoločnosť;*
* *výskumné organizácie a univerzity.*

Zámer národného projektu kompletne vznikol v rámci Ministerstva vnútra SR a ním zriadených odborných útvarov. S výstupmi národného projektu budú pracovať len zamestnanci Ministerstva vnútra SR, ktoré je zodpovedné za plnenie úloh v tejto oblasti a nepovažuje za potrebné zapájanie partnerov do implementácie aktivít.

**Popis národného projektu**

1. **Východiskový stav**
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

Východiskové dokumenty na regionálnej, národnej a európskej úrovni neexistujú, keďže sa jedná o projekt obnovy existujúcej infraštruktúry integrovaného riešenia prijímania žiadostí a vydávania dokladov, ktorého prevádzkovateľom je rezort Ministerstva vnútra SR.

* 1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Ministerstvo vnútra SR vydalo v roku 625 702 občianskych preukazov, 560 666 cestovných dokladov a 217 525 vodičských preukazov. Počet vydaných dokladov dlhodobo rastie a pri všetkých úkonoch týkajúcich sa prijímania žiadostí a vydávania dokladov sa budú používať SmartHUB pracoviská.

* 1. Popíšte problémové a prioritné oblasti, ktoré rieši zámer NP. (Zoznam známych problémov, ktoré vyplývajú zo súčasného stavu a je potrebné ich riešiť):

Technologicky a morálne zastaralé pracovné stanice a periférne zariadenia sú za hranicou životnosti. Keďže jednotlivé komponenty sú prevádzkované na nepodporovanom operačnom systéme, tak nie je možná ich priama obmena.

Ukončená podpora operačného systému Windows XP na pracovných staniciach, ktoré sa používajú na oddeleniach dokladov. Keďže podpora tohto produktu bola jeho výrobcom ukončená, nie sú vydávané pre tento operačný systém bezpečnostné aktualizácie.

Ukončená podpora Internet Explorer jeho výrobcom – prezentačné vrstvy aplikačných komponentov boli vyvinuté pre internetový prehliadač Internet Explorer 6. Tento už nie je v súčasnosti na pracovných staniciach s operačným systémom Windows 10 a vyšším dostupný a nie je ani možné ho na nových pracovných staniciach inštalovať. Keďže podpora tohto produktu bola ukončená, nie sú vydávané pre tento prehliadač bezpečnostné aktualizácie.

Eliminácia rizika výpadku pri prijímaní žiadostí a vydávaní dokladov kedy môže dôjsť k celkovému zastaveniu poskytovania služieb.

* 1. Uveďte, na ktoré z ukončených a prebiehajúcich národných projektov[[10]](#footnote-10) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak je to relevantné):

Zámer národného projektu nenadväzuje na žiadne ukončené ani prebiehajúce národné projekty.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, ak je v projekte zapojený aj partner):

Pri implementácii, prevádzke a administratíve spojenej s prevádzkou SmartHUB pracovísk budú využité interné personálne kapacity Ministerstva vnútra SR, ktoré s pracoviskami vedia pracovať na základe skúseností s už implementovanými a používanými SmartHUB pracoviskami. Finančne je projekt plánovaný s úplným pokrytím z európskych zdrojov, bez spoluúčasti Ministerstva vnútra SR.

1. **Hlavné ciele NP (stručne):**

*V tejto časti popíšte očakávané ciele a očakávané výstupy/výsledky projektu s konkrétnym prínosom vo vzťahu k plneniu strategických dokumentov, k socio-ekonomickému rozvoju oblasti pokrytej Programom Slovensko 2021 – 2027, k dosiahnutiu cieľov a výsledkov príslušnej priority/špecifického cieľa/opatrenia (ak je to relevantné).*

Zníženie rizika súvisiaceho s výpadkom pracovísk na oddeleniach dokladov Policajného zboru a s tým súvisiacim prerušením poskytovania služieb.

Zabezpečenie poskytovania služieb na oddeleniach dokladov Policajného zboru bez nutnosti vykonania upgrade aplikačného programového vybavenia.

Zabezpečenie nutnej obnovy periférnych zariadení, ktoré sú za hranicou životnosti.

1. **Ciele národného projektu a ich meranie**

*V tabuľke nižšie uveďte merateľné ukazovatele projektu. Merateľné ukazovatele projektu musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne[[11]](#footnote-11).*

|  |  |  |  |  |
| --- | --- | --- | --- | --- |
| Cieľ národného projektu | Typ merateľného ukazovateľa projektu | Kód a názov merateľného ukazovateľa projektu | Merná jednotka merateľného ukazovateľa projektu | Indikatívna cieľová hodnota[[12]](#footnote-12) |
| Zníženie rizika súvisiaceho s výpadkom pracoviska na oddelení dokladov Policajného zboru a s prerušením poskytovania služieb na oddelení dokladov | výsledok | PO032 Verejné inštitúcie podporované pri vývoji digitálnych služieb,  produktov a procesov | Verejné inštitúcie | 1 |
| Zabezpečenie nutnej obnovy periférnych zariadení, ktoré sú za hranicou životnosti | výsledok | PR017 Používatelia nových a  vylepšených verejných  digitálnych služieb, produktov a  procesov | Používatelia/rok | 389 |

*V prípade viacerých cieľov projektu / aktivít / merateľných ukazovateľov projektu, doplňte údaje za každý cieľ / aktivitu / merateľný ukazovateľ projektu osobitne.*

*Uveďte zoznam iných údajov projektu (ak je to relevantné).*

|  |  |
| --- | --- |
| Kód a názov iného údaja | Merná jednotka iného údaja |
|  |  |

1. **Prínosy, ktoré sa dajú očakávať pre cieľové skupiny (ak je to relevantné)**

|  |  |  |
| --- | --- | --- |
| Cieľová skupina / užívatelia NP | Počet[[13]](#footnote-13) | Prínos |
| Ministerstvo vnútra SR | 77 | Eliminácia resp. zníženie možného rizika znemožnenia výkonu povolania pri výpadkoch služieb poskytovaných na oddeleniach dokladov Policajného zboru a s prerušením poskytovania týchto služieb. |
| Obyvatelia SR | 5,5 mil. | Šetrenie času pri výpadkoch služieb na oddeleniach dokladov Policajného zboru spôsobených nefunkčnými periférnymi zariadeniami. |
| Ministerstvo vnútra SR | 77 | Možnosť používania akéhokoľvek operačného systému na pracovných staniciach na oddeleniach dokladov Policajného zboru bez ohľadu na inštalované periférne zariadenia. |

*V prípade viacerých cieľových skupín / užívateľov NP, doplňte prínos pre každú z nich.*

1. **Aktivity národného projektu**
2. V tabuľke nižšie uveďte rámcový popis aktivít, ktoré budú v rámci identifikovaného národného projektu realizované.

|  |  |  |  |
| --- | --- | --- | --- |
| Názov aktivity | Čo sa má aktivitou dosiahnuť | Spôsob realizácie (žiadateľ a/alebo partner) | Realizácia aktivity od – do[[14]](#footnote-14) |
| Nákup a nasadenie SmartHUB pracovísk | Zabezpečenie SmartHUB pracovísk s periférnymi zariadeniami a ich nasadenia na Oddelenia dokladov Policajného zboru ako obmena pôvodných pracovísk | Žiadateľ | Počas celého projektu |

*V prípade viacerých aktivít, doplňte informácie za každú z nich.*

1. Uveďte detailnejší popis aktivít.

*Okrem detailnejšieho popisu aktivít uveďte, ako je v projekte zabezpečené dodržiavanie horizontálnych princípov podľa čl. 9 nariadenia o spoločných ustanoveniach, ako aj podľa Uznesenia vlády SR č. 668 z 26. októbra 2022.*

V aktivite nákup a nasadenie SmartHUB pracovísk bude zrealizované verejné obstaranie SmartHUB pracovísk s periférnymi zariadeniami. Po obstaraní a naskladnení príslušného technického vybavenia budú SmartHUB pracoviská nasadené na jednotlivé oddelenia dokladov Policajného zboru pracovníkmi príslušných Centier podpory Ministerstva vnútra SR.

Ministerstvo vnútra SR ako zamestnávateľ takmer 50 000 zamestnancov dodržiava horizontálne princípy zamerané na odstraňovanie nerovností a presadzovanie rovnosti žien a mužov, ako aj na boj proti diskriminácii na základe pohlavia, rasy alebo etnického pôvodu, náboženstva alebo viery, zdravotného postihnutia, veku alebo sexuálnej orientácie. Postupy, pravidlá a povinnosti v oblasti implementácie, monitorovania, hodnotenia a kontroly za účelom správnej implementácie a dodržiavania horizontálnych priorít budú upravené v riadiacej dokumentácii.

Doplňujúce informácie k zneniu vylučujúceho kritéria HP: Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach, s prihliadnutím na dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.

V projektoch je potrebné odstraňovať bariéry a predchádzať všetkým formám diskriminácie, vytvárať podmienky, ktoré zohľadňujú špecifické potreby, ako aj skúsenosti rozmanitých skupín obyvateľstva a zabezpečiť dostupnosť fyzického prostredia, dopravy, informácií a verejných služieb pre obyvateľov s obmedzenou mobilitou a senzorickou orientáciou, v súlade s čl. 9 Dohovoru OSN o právach osôb so zdravotným postihnutím.

*AK po schválení zámeru NP komisiou pri Monitorovacom výbore pre Program Slovensko 2021 – 2027 dôjde k podstatnej zmene v rozsahu hlavných aktivít NP uvedených vyššie (t. j. minimálne jedna hlavná aktivita nebude v rámci NP realizovaná, resp. má dôjsť k výraznému zväčšeniu alebo zmenšeniu rozsahu schválených aktivít, príp. doplneniu novej aktivity), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Predpokladaný časový rámec**

|  |  |
| --- | --- |
| Dátum vyhlásenia výzvy vo formáte mesiac/rok | 1. štvrťrok 2023 |
| Plánovaný štvrťrok podpísania zmluvy o NFP s prijímateľom (ak je to relevantné) | * + - 1. štvrťrok 2024 |
| Plánovaný štvrťrok spustenia realizácie NP | 1. štvrťrok 2024 |
| Predpokladaná doba realizácie NP v mesiacoch | 12 mesiacov |

*Termíny v tabuľke nie sú záväzné.*

1. **Finančný rámec**

|  |  |  |
| --- | --- | --- |
| Fond | Európsky fond regionálneho rozvoja | |
| Celkové oprávnené výdavky NP (v EUR) podľa kategórie regiónu[[15]](#footnote-15) | menej rozvinutý región | 3 319 061,00 |
| viac rozvinutý región | 507 387,00 |
| Zdroj EÚ (v EUR) podľa kategórie regiónu[[16]](#footnote-16) | menej rozvinutý región | 2 821 201,85 |
| viac rozvinutý región | 202 954,80 |
| Vlastné zdroje prijímateľa[[17]](#footnote-17) (v EUR) podľa kategórie regiónu[[18]](#footnote-18) | neaplikuje sa |  |
| neaplikuje sa |  |

Prepočet medzi MRR a VRR bol stanovený podľa podielu obyvateľov SR.

Referenčný rok 2021: VRR 13,26% = MRR 86,74%

1. **Rozpočet**

*V tejto časti uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok. V prípade, ak príprave projektu predchádza vypracovanie štúdie uskutočniteľnosti, ktorej výsledkom je, okrem iného aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s Príručkou oprávnenosti výdavkov v platnom znení. V prípade infraštruktúrnych projektov, ako aj projektov súvisiacich s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

*Uveďte, či bude v národnom projekte využité zjednodušené vykazovanie výdavkov a ak áno, ktorá forma. V prípade využitia paušálnej sadzby ktorej výška je stanovená v nariadení sa spôsob stanovenia sadzby nepožaduje.*

Indikatívny rozpočet bol pripravovaný ako analýza minulých výdavkov spojených s nákupom SmartHUB pracovísk ako aj realizáciou predpokladanej hodnoty zákazky.

**Indikatívna výška finančných prostriedkov určených na realizáciu národného projektu a ich výstižné zdôvodnenie**

|  |  |  |
| --- | --- | --- |
| **Predpokladané finančné prostriedky na aktivity NP** | **Celkové oprávnené výdavky**  **(v EUR)** | **Plánované vecné vymedzenie** |
| **Hlavné aktivity** | | |
| **Aktivita 1** | **3 576 120** |  |
| skupina výdavkov | 1 568 160 | 013 – Softvér |
| skupina výdavkov | 2 007 960 | 022 – Samostatné hnuteľné veci a súbory hnuteľných vecí |
| **Hlavné aktivity spolu** | 3 576 120 |  |
| **Podporné aktivity** | | |
| skupina výdavkov | 250 328 | 907 - Paušálna sadzba na nepriame výdavky podľa článku 54 písm. a) NSU |
| **Podporné aktivity SPOLU** | 250 328 |  |
| **CELKOM** | 3 826 448 |  |

*V prípade zvýšenia celkových oprávnených výdavkov NP (po jeho schválení komisiou pri Monitorovacom výbore pre Program Slovensko 2021 – 2027) o viac ako 15 % (a nejde o prípad, kedy je určenie alokácie výsledkom realizovanej štúdie uskutočniteľnosti), RO/SO predloží pred vyhlásením výzvy na schválenie príslušnej komisii pri Monitorovacom výbore pre Program Slovensko 2021 – 2027 upravený zámer NP.*

1. **Ďalšie informácie o národnom projekte**

*Definuje RO/SO, ak je to relevantné, v nadväznosti na zameranie projektu (napr. v prípade IT projektov odkaz na dokumentáciu projektu dostupnú v Metainformačnom systéme MIRRI* [*https://metais.vicepremier.gov.sk/*](https://metais.vicepremier.gov.sk/)*).*

<https://metais.vicepremier.gov.sk/detail/Projekt/acc6249b-4b65-455b-9237-beb900aad73f/cimaster?tab=basicForm>

1. Formulár zámeru NP predstavuje minimálny obsahový štandard, ktorý je poskytovateľ oprávnený dopĺňať a rozširovať na základe svojich potrieb.

   Poskytovateľ je oprávnený predkladať na zasadnutie komisie pri Monitorovacom výbore pre Program Slovensko 2021 – 2027, ktoré sa uskutoční najneskôr do 30.6.2023 zámer NP na odlišnom formulári, v ktorom musia byť zohľadnené požiadavky, vyplývajúce zo zákona č. 121/2022 Z. z. [↑](#footnote-ref-1)
2. Obchodné meno/názov (aj názov sekcie ak je to relevantné), sídlo [↑](#footnote-ref-2)
3. Uveďte, na základe akých kritérií bol partner vybraný, alebo ak boli kritériá zverejnené, uveďte odkaz na internetovú stránku, kde sú dostupné. Ako kritérium pre výber partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o verejnom obstarávaní. [↑](#footnote-ref-3)
4. Zo zoznamu sa vyberie: "áno" v prípade, ak sa celý NP plánuje realizovať výhradne v lokalitách Atlasu rómskych komunít a súčasne bude financovaný z alokácie so špecifickým určením pre marginalizované rómske komunity; "čiastočne" v prípade, ak sa projekt plánuje realizovať/aj realizovať (časť projektu) v lokalite Atlasu rómskych komunít a súčasne bude financovaný z alokácie bez špecifického určenia pre marginalizované rómske komunity; "nie" v prípade, ak projekt sa neplánuje realizovať v lokalite Atlasu rómskych komunít. [↑](#footnote-ref-4)
5. V prípade zámeru NP, ktorý sa plánuje financovať z viacerých cieľov politiky súdržnosti / priorít / špecifických cieľov / opatrení sa vyberú zo zoznamu viaceré položky. [↑](#footnote-ref-5)
6. V prípade Fondu na spravodlivú transformáciu sa vyberie "-" [↑](#footnote-ref-6)
7. V súlade s informačným monitorovacím systémom [↑](#footnote-ref-7)
8. V prípade, ak ide o prijímateľa, ktorý nie je určený v Programe Slovensko 2021 – 2027, alebo ktorého kompetencie nevyplývajú z osobitných predpisov podľa zákona č. 121/2022 Z. z., príslušná komisia pri Monitorovacom výbore pre Program Slovensko 2021 – 2027 schválením zámeru NP schvaľuje aj prijímateľa NP. V opačnom prípade sa prijímateľ NP neposudzuje. [↑](#footnote-ref-8)
9. Nariadenie (EÚ) 2021/1060 [↑](#footnote-ref-9)
10. V prípade, ak je to relevantné, uveďte aj ukončené národné projekty z programového obdobia 2014 – 2020. [↑](#footnote-ref-10)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-11)
12. V zmysle zmluvy o poskytnutí nenávratného finančného príspevku sa pre typ merateľného ukazovateľa projektu – výstup štandardne cieľová hodnota nastavuje ku koncu realizácie národného projektu. Pre typ merateľného ukazovateľa projektu – výsledok sa štandardne cieľová hodnota nastavuje na obdobie udržateľnosti národného projektu. [↑](#footnote-ref-12)
13. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-13)
14. Údaj uveďte v mesiacoch, počítaných od začiatku realizácie projektu (napr. 3 – 24), alebo informáciou o realizácii aktivity počas celého projektu, aby bolo zrejmá časová nadväznosť aktivít (ak je to relevantné). [↑](#footnote-ref-14)
15. V prípade Kohézneho fondu vyberte „neaplikuje sa“. [↑](#footnote-ref-15)
16. V prípade Kohézneho fondu vyberte „neaplikuje sa“. [↑](#footnote-ref-16)
17. Uveďte v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 [↑](#footnote-ref-17)
18. V prípade Kohézneho fondu vyberte „neaplikuje sa“. [↑](#footnote-ref-18)